**New Ross Educate Together National School**

**Plean Scoile don Ghaeilge**

**Réamhráiteas**

Cuireadh an plean seo le chéile le linn na blian 2018. Chuir an fhoireann an plean le chéile ar dtús taréis na laethanta inseirbhíse agus pleanála agus tar éis cuairte ó Chomhairleoir ón PDST. Déanfar athbhreithniú ar an bplean seo gach bliain as seo amach, nó roimhe seo más gá.

**Bunchúiseanna**

Tá gá leis an bplean seo

* chun cabhrú linn an Curaclam a chur i bhfeidhm agus a chur in oiriúint d’ár scoil
* chun go mbeidh treoir chinnte againn i múineadh agus in úsáid na Gaeilge
* ionas go mbeidh leanúnachas agus forbairt ó rang go rang
* chun an Cur Chuige Cumarsáideach a chur i bhfeidhm sa scoil
* chun comhthéacs a chruthú d’úsáid na Gaeilge sa scoil
* chun eolas a thabhairt do mhúinteoirí nua a bheidh ag obair sa scoil

**Fís:**

Is í aidhm dúinn sa scoil spéis sa Ghaeilge a chothú trí na páistí a spreagadh chun í a úsáid in atmaisféar taitneamhach gan bhrú. Chuige sin ba chóir go mbeidh gach duine sa phobal scoile – an príomhoide, na múinteoirí, na tuismitheoirí agus an Bord Bainistíochta – ar aon intinn faoi úsáid na Gaeilge sa scoil.Ba mhaith linn sa scoil seo go mbeadh an Ghaeilge á húsáid go neamhfhoirmiúil i rith an lae.

Ba mhaith linn dearcadh dearfach a chothú sna páistí agus ina gcuid tuismitheoirí freisin i leith na Gaeilge. Tá comhoibriú na dtuismitheoirí thar a bheith tábhachtach chun dearcadh dearfach don Ghaeilge a chothú sna páistí. Is féidir leo tacaíocht a thabhairt d’obair na scoile agus d’obair an ranga trí cabhrú leis an obair bhaile agus trí Ghaeilge a chleachtadh ar ócáidí áirithe sa bhaile.

Aontaimíd gur dúshlán dúinn mar mhúinteoirí an fhís seo a bhaint amach ach déanfaimid ar ndícheall atmaisféar Gaelach a chothú sa scoil,

**Aidhmeanna:**

Seo iad na aidhmeanna i nGaeilge atá i Scoil Náisiúnta …………:

* Go mbainfidh na paistí amach caighdeán ard labhartha, léitheoireachta agus scríbhneoireachta roimh deireadh a mbunoideachais
* Cumas éisteachta agus labhartha na bpáistí a fhorbairt agus a muinín chun an Ghaeilge a usáid a chothú
* Éisteacht, labhairt, léitheoireacht agus scríbhneoireacht a fhorbairt ar bhealach comhtháite
* Feasacht cultúir agus teanga a chothú
* Dearcadh dearfach a chothú sna páistí i leith na Gaeilge ionas go mbeidh fonn orthu í a úsáid agus a chur chun cinn
* Cur leis na háiseanna sa scoil go rialta chun freastal ar riachtanaisí teanga na bpáistí
* Go dtabharfaidh an fhoireann teagaisc tacaíocht dá chéile chun a gcuid Gaeilge féin a chur chun cinn
* Cur le líofacht, le cruinneas agus le saibhreas teanga na bpáistí
* Úsáid na Gaeilge mar ghnáth-theanga cumarsáide a chur chun cinn

**Ábhar 7 Modheolaíoch:**

**Tá an plean don Ghaeilge eagraithe faoi na ceannteidil seo leanas:**

**1. *Pleanáil don Churaclam***

1.1 Cur Chuige Cumarsáideach

1.2 Feidhmeanna teanga

1.3 Snáitheanna an Churaclaim

1.4 Comhtháthú na snáitheanna

1.5 Téamaí, straitéisí agus modhanna múinte

1.6 Gaeilge Neamhfhoirmiúil – úsáid na Gaeilge i rith an lae.

**2. *Pleanáil Eagraíochta***

2.1 Pleanáil an Mhúinteora

2.2 Áiseanna

2.3 Éagsúlacht cumais

2.4 Comhtháthú le hábhair eile

2.5 Measúnú

2.6 Obair bhaile

2.7 Forbairt foirne

2.8 Tuismitheoirí agus an Ghaeilge

2.9 Comhionannas

**1. *Pleanáil don Churaclam***

**1.1 Cur Chuige Cumarsáideach**

Tá an-bhéim ar an gcumarsáid sa churaclam seo. Tá cumarsáid i gceist sna ceithre shnáithe, san ábhar teagaisc agus foghlama agus san modhanna múinte. Múintear an Ghaeilge ag baint úsáide as an gCur Chuige Cumarsáideach, cur chuige seachas modheolaíocht atá molta go hidirnáisiúnta chun teanga a mhúineadh.

Is iad príomhghnéithe an cur chuige cumarsáideach ná díriú ar riachtanaisí teanga na bpáistí agus a chinntiú go bhfuil baint ag na topaicí / teanga atá roghnaithe le saol an pháiste. Sa chaoi seo is féidir leis an bpáiste bheith gníomhach san fhoghlaim. Beidh sé/sí in ann na feidhmeanna teanga a úsáid ….slán a fhágáil / ceist a chur / freagra a thabhairt. Mar sin tá *cumarsáid mar sprioc* le gach ceacht Gaeilgeagus na ceithre snáithe a bheith comhtháite lena chéilean oiread is gur féidir.

Sa cheacht cumarsáideach caithfidh an t-ábhar teagaisc agus foghlama a bheith páistelárnach, na feidhmeanna teanga a bheith réalaíoch agus na comhthéacsanna a bheith réalaíoch do shaol an pháiste. Spreagann an múinteoir na páistí chun foghlama agus chun páirt ghníomhach a ghlacadh sa cheacht. Cuireann sé / sí ábhar spreagúil ar fáil do na ceachtanna a bhfuil ceangail aige le suim, le saol agus le caitheamh aimsire na bpáistí. Bíonn teanga an mhúinteora mar shampla ag na páistí. Beidh an páiste gafa gníomhach chomh minic agus is féidir sa cheacht cumarsáideach.

**Tuigeann na múinteoirí go bhfuil trí thréimhse i ngach ceacht Gaeilge:**

* An Tréimhse Réamhchumarsáide
* An Tréimhse Cumarsáide
* An Tréimhse Iarchumarsáide

##### An Tréimhse Réamhchumarsáide

Is sa tréimhse seo a spreagann an múinteoir spéis na bpáistí san ábhar nó sa topaic le ceisteanna agus le comhrá ginearálta, nó is féidir tasc beag a dhéanamh nó cluiche a imirt.

Úsáideann na páistí an teanga atá acu chun ceist a chur agus freagraí a thabhairt, chun eolas a lorg ón múinteoir agus a thabhairt dó / di. Éilíonn an múinteoir an teanga agus eiseamláirí na bhfeidhmeanna teanga a bheidh ag teastáil ó na páistí don tasc a bheidh le déanamh. Muna bhfuil an teanga ar eolas ag an rang múineann an múinteoir an foclóir agus na frásaí nua ag úsáid raon de na modhanna múinte. Tugann an múinteoir deis do na páistí an teanga atá foghlamtha cheana a úsáid i gcomhthéascanna difriúla.

N.B. Múin foclóir agus feidhmeanna nua agus bain úsáid as na modhanna múinte (An Modh Díreach, Modh na Sraithe, Modh na Ráite srl.)

##### An Tréimhse Cumarsáide

Cabhróidh an tréimhse seo leis na páistí an teanga a shealbhú trína húsáid. Bíonn deis ag na páistí an teanga a d’fhoghlaim siad a úsáid chun tasc éigin a chur i gcrích nó chun ról a ghlacadh i suíomh faoi leith. Bíonn saoirse ag an bpáiste anseo an teanga a úsáid go cruthaitheach, ach bíonn an tasc nó an suíomh faoi threoir an mhúinteora chun go mbeidh ceangal leis an ullmhúcháin a rinneadh ag tús an cheachta.

Bíonn cluichí cumarsáide, sceitsí agus drámaíocht ar siúl i rith an tréimhse seo. Déanann an múinteoir iarracht idirghníomhú sóisialta a eagrú i rith gach ceachta chun go mbeidh seans ag na páistí úsáid a bhaint as an teanga gach lá. Bíonn seans ag na páistí oibriú lena chéile ina mbeirteanna nó ina ngrúpaí agus an múinteoir mar chomhairleoir, ag éisteacht agus ag tógáil nótaí den teanga atá fós lag.

N.B. Tabhair deis do na páistí an teanga a chleachtadh trí úsáid a bhaint as na stráitéisí atá molta sa churaclam, agallamh beirte, cluichí teanga, tascanna agus fadhbanna, drámaíocht, dán a rá nó píosa léitheoireachta a dhéanamh.

##### An Tréimhse Iarchumarsáide

Cinntíonn an múinteoir go dtuigeann an páiste an teanga nua agus go bhfuil sé / sí in ann forleathnú a dhéanamh uirthi go suíomh eile le gníomhaíochtaí iarchumarsáide.

Sna híseal ranganna téann an múinteoir siar ar an teanga a bhí lag i bhfoirm aithrise, athrá agus cleachtaidh gramadaí arís. Sna hardranganna beidh gá le cleachtadh arís nó le traschur na teanga a múineadh sa cheacht go dtí tasc nó gníomhaíocht eile.

N.B. Dul siar ar an teanga tríd úsáid a bhaint as druileanna / ceachtanna scríbhneoireachta etc.

**1.2 Feidhmeanna teanga (Féach aguisín 1)**

Is iad na feidhmeanna croílár an churaclaim Ghaeilge. Is é is ciall le feidhm teanga ná an úsáid a bhaineann duine as an teanga chun cuspóir éigin cumarsáide a bhaint amach, m.sh. cuireadh a thabhairt, mian a chur in iúl, rud a iarraidh, cead a lorg, soiléiriú a lorg i gcomhrá, caidreamh sóisialta a dhéanamh, dul i gcion ar dhuine nó ar dhaoine eile, dearcadh a léiriú agus a lorg etc. Tá gá le eiseamláirí na bhfeidhmeanna teanga a roghnú chun go mbeidh:

* an fhoireann ar fad aontaithe ar an gcur chuige
* forbairt agus leanúnachas le feiceáil óna Naíonáin go Rang 6
* treoir agus struchtúr ag foireann na scoile
* na páistí in ann an Ghaeilge atá acu a úsáid chun labhairt /léamh/ agus scríobh faoi topaicí a bhfuil spéis acu féin iontu, is cuma cé chomh teoranta is atá sé.

Sa scoil seo beidh liosta d’eisleamáirí/ samplaí na bhfeidhmeanna teanga le feiceáil i ngach seomra ranga. Táimid chun an greille seo a úsáid mar thacaíocht/treoir don bhfoghlaim agus don teagaisc sa scoil seo. Is féidir linn na héisleamláirí a chur in oiriúint don chleachtas ranga/scoile seo, do na riachtanaisí teanga, do suimeanna agus do chúlraí na bpáistí agus sa tslí seo is féidir a chinntiú go bhfuil forbairt agus leanúnachas sa scoil. Is féidir cur leis an liosta seo nuair atá nathanna á fhoghlaim sna ceachtanna bunaithe ar na teamaí agus na feidhmeanna teanga atá foghlamtha, forbartha agus in úsáid go cumarsáideach ag páistí a mharcáil. Is mian linn go mbeidh na paistí in ann an Ghaeilge atá acu a úsáid chun labhairt, léamh agus scríobh faoi topaicí a bhfuil spéis acu féin iontu ar bhealach nádúrtha cumarsáideach. Cuireann na múinteoirí na feidhmeanna seo san áireamh nuair a bhíonn sé/sí ag ullmhú ceachta, agus úsáideann sé/sí na heiseamláirí mar shampla “Dia duit!, Dia is Muire duit” mar theanga neamhfhoirmiúil i rith an lae chun iad a shuíomh i gcomhthéacs réalaíoch an tseomra ranga agus chun iad a dhaingniú. Seo a leanas na catagóirí feidhmeanna teanga a bheidh i gceist:

* Caidreamh sóisialta a dhéanamh
* Soiléiriú a lorg i gcomhrá
* Dul i gcion ar dhuine nó ar dhaoine eile
* Dearcadh a léiriú agus a lorg
* Eolas a thabhairt agus a lorg
* Struchtúr a chur ar chomhrá

**1.3 Snáitheanna an Churaclaim**

***Teanga ó Bhéal (Éisteacht agus Labhairt)***

Tá an-tábhacht ag baint le héisteacht agus labhairt i sealbhú na teanga. Tá na páistí ag éisteacht leis an teanga go neamhfhoirmiúil m.sh. sa rang nuair atá an múinteoir ag bainistiú ranga. Cloiseann siad an Ghaeilge chomh maith nuair atá na múinteóirí i mbun cumarsáide sa rang agus i dtimpeallacht na scoile. Tá sé fíorthábhachtach an teanga a úsáid go neamhfhoirmiúil i gnáthchúrsaí an lae chun an Ghaeilge a chur chun cinn. Cuirtear béim ar scil na héisteachta i rith an cheachta chomh maith – éisteacht go foirmiúil.

Ba mhaith linn go mbeidh na páistí in ann labhairt go simplí faoi na topaicí a bhfuil spéis acu iontu agus go mbeidh siad in ann caidreamh bunúsach sóisialta a dhéanamh. Cumas cumarsáide an sprioc is tábhachtaí le baint amach. Chun an aidhm seo a bhaint amach spreagtar na páistí chun labhairt i nGaeilge go neamhfhoirmiúil chomh minic agus is féidir i rith an lae agus chun labhairt go foirmiúil nuair atá rang ar siúl.

***Léitheoireacht***

Seo clár ullmhúcháin don litearthacht atá i bhfeidhm i ranganna na naíonán.

**Clár ullmhúchán don léitheoireacht/litearthacht**

Aithnítear an tábhacht a bhaineann le cumas éisteachta agus labhartha an pháiste a bheith mar bhunús don litearthacht. Is iad a bheidh mar bhunchloch don litearthacht. Seo a leanas an clár ullmhúcháin atá i bhfeidhm sna bunranganna.

* Teanga an mhúinteora – an phríomhacmhainn Ghaeilge i saol an pháiste, ag úsáid na Gaeilge go rialta gach lá chun frásaí faoi leith a dhaingniú
* Gaeilge sa timpeallacht - póstaeir le lipéid, prionta timpeall an tseomra ranga, fógraí gairide faoi shaol an tseomra ranga, ainmneacha na bpáistí, fógraí (Cúinne na leabhar, Nímid ár lámha), pictiúrleabhair sa leabharlann
* Scéalta – ag éisteacht leis an múinteoir ag léamh nó ag insint scéil, téipeanna éisteachta, cláir ar TG4
* Nuacht phearsanta mar scéal – a thabhairt faoina saol féin agus éisteacht le scéalta na bpáistí eile
* Rainn/amhráin – rainn le hathrá a aithris & amhráin a chanadh
* Rólghlacadh/Drámaíocht – rólghlacadh a chleachtadh ag leibhéal simplí (sa bhaile, sa scoil, sa siopa), treoracha a leanúint (deir ó Grádaigh), mothúcháin a léiriú le mím (áthas, brón)
* Cluichí éisteachta & teanga – chun cabhrú le tuiscint an pháiste, m.sh. éisteacht & aithint/aimsiú/taispeáint/meaitseáil/dathú/tarraingt ………
* An Ghaeilge i dtimpeallacht na scoile – éisteacht leis an nGaeilge á húsáid go nádúrtha mar theanga chaidrimh & bhainisteoireachta, prionta Gaeilge sa timpeallacht
* Leabhair mhóra le/gan téacs – (An Gúm, Folens, An Comhlacht Oideachais, Séideán Sí, An tÁisaonad)

**Forbairt na Léitheoireachta:**

Cuirtear tús leis an léitheoireacht fhoirmiúil i Rang 1.

Baintear úsáid as ……………………chun é seo a éascú agus cuirtear an bhéim ar ghníomhaíochtaí éisteachta, labhartha, léitheoireachta agus scríbhneoireachta chun caighdeán Gaeilge na bpáistí a ardú.

Sna meán ranganna agus sna hardranganna tá an scéim ………………..in úsáid. Tá foscileanna na léitheoireachta sa Bhéarla sealbhaithe ag na páistí. Tugann an léitheoireacht eolas, pléisiúir agus taitneamh don léitheoir, mar sin, chomh maith leis na leabhair léitheoireachta ranga beimid ag cur leis na leabhair sa leabharlann go rialta agus beidh leabhair spéisiúla agus oiriúnacha do na ranganna go léir á lorg againn chun éagsúlacht téacs agus genre a sholáthar do pháistí. Tiocfaidh forbairt ar na scileanna léitheoireachta óna méanranganna ar aghaidh ag baint úsáid as téascanna agus tascanna difriúla ar nós scéalta sna leabhair atá in úsáid, fíorleabhair, scríbhneoireacht an pháiste, nuachtáin, irisí, dánta, amhráin, abairtí a chur in ord, léigh agus tarraing pictiúr agus araile.Tuigimid go bhfuil bainistiú na léitheoireachta lárnach sa phróiseas chomh maith. Ba mhaith linn deiseanna léitheoireachta éagsúla á sholáthar sa scoil seo, mar shampla – léitheoireacht faoi stiúir, léitheoireacht pháirteach, léitheoireacht roinnte, léitheoireacht aonair, taoiléitheoireacht, tionscnaimh léitheoireachta ilrangach.

***Scríbhneoireacht***

**Tús na Scríbhneoireachta:**

**Cuirfear tús leis an scríbhneoireacht fhoirmiúil i Rang a 1 agus leanann muid na céimeanna seo:**

* a (h)ainm féin a scríobh
* abairtí a chóipeáil
* liostaí eágsúla a chumadh, m.sh.bréagaín, bia, dathanna
* cluichí focal a imirt, e.g. tóraíocht focal, dréimire focal, crosfhocal,
* cártaí d’ocáidí éagsúla chumadh - don rang,do rang eile do dhaoine eile…
* bearnaí i dtéacs a líonadh
* bolgáin chainte a líonadh le téacs cuí
* litreacha i bhfocal a chur san ord ceart
* focail in abairt a chur san ord ceart
* abairtí a chur san ord ceart chun scéal a scríobh
* scríobh as féin – focail, frásaí, abairtí, ailt, nuacht agus scéilíní
* pictiúr a tharraing agus lipéid a chur leis

**Forbairt na Scríbhneoireachta**

Téann an scríbhneoireacht chun cinn le tascanna scríbhneoireachta m.sh. ailt bunaithe ar nuacht phearsanta. Tuigimid go bhfuil gá le cleachtadh i scríbhneoireacht fheidhmiúil agus chruthaitheach agus go bhfuil cleachtadh agus taithí ag teastáil ó na páistí chun scil na scríbhneoireachta a fhorbairt go leanúnach comhsheasamhach sa scoil i bproiséas na scríbhneoireachta. Tá gá leis seo ionas go mbeidh siad ábalta feabhas a chur ar a n-iarrachtaí.

Sna meánranganna agus sna hardranganna mar sin, cuirfear ar chumas an pháiste:

* scríobh do léitheoirí agus d’éisteoirí éagsúla
* cluichí taitneamhacha focal a imirt
* cleachtaithe scríbhneoireachta a chur i gcrích
* pictiúir agus abairtí a chur san ord ceart chun scéal a insint
* creatlacha réamhcheaptha d’alt nó d’aiste ghearr a chríochnú
* focail a scríobh ó chuimhne
* scríbhneoireacht fheidhmiúil (ainm, cuireadh, cártaí, litir shimplí, teachtaireachtaí)
* cur síos a dhéanamh ar phictiúir
* tabhairt faoi scríbhneoireacht phearsanta (tuairiscí, ailt, aistí gearra, scéalta simplí)

**Litriú**

Litriú neamhfhoirmiúil a bhíonn ar siúl i Rang 1. Déanfar é i gcomhthéacs na dtéamaí.

**Ó Rang 3 go rang 6 baintear úsáid as na téacsleabhar atá in úsáid.**

Baintear úsáid as deachtú go rialta mar mhodh measúnú. Baintear úsáid as ábhar léitheoireachta agus scríbhneoireachta chomh maith mar ábhar don litriú.

**Gramadach**

Tá an ghramadach á foghlaim de réir a chéile, i gcomhthéacs agus nascaithe leis na h-acmhainní/ teanga atá in úsáid. Bíonn béim i gcónaí ar úsáid agus cumarsáid i bhfoghlaim na gramadaí. Léiríonn aguisín 3 an leanúnachas agus forbairt a thagann ar an ngramadach ó rang go rang. *Tá cóip ag gach oide de na gníomhartha sin dá rang féin chun é seo a chinntiú.*

**1.4 Comhtháthú na Snáitheanna:**

Sa scoil seo cuirtear béim ar éisteacht agus labhairt mar bhunús don litearacht. Déanfaimid iarracht éisteacht / labhairt / léitheóireacht agus scríbhneóireacht a fhorbairt ar bhealach comhtháite. Is féidir é sin a dhéanamh trí na gníomhaíochtaí atá luaite faoi na snáitheanna san ábhar teagaisc.

**1.5 Téamaí, Straitéisí agus Modhanna Múinte:**

Féach thíos na téamaí:

* Mé Féin
* Sa Bhaile
* An Scoil
* Bia
* An Teilifís
* Siopadóireacht
* Caitheamh Aimsire
* Éadaí
* An Aimsir
* Ócáidí Speisialta

Táimid chun fó-théamaí bunaithe ar shaol na bpáistí agus topaicí a bhfuil spéis acu iontu a roghnú faoi na deich dtéamaí. Beidh modhanna múinte in úsáid a oireann don téama agus don rang faoi leith agus beidh éagsúlacht sna fó-théamaí i ngach rang.

Is iad seo leanas na stráitéisí is coitianta a úsáidtear:

* Agallaimh mar ionchur d’imirt i rólanna
* Cluichí teanga
* Tascanna agus fadhbanna
* Druileanna
* Scéalaíocht
* Filíocht
* Amhráin

Is iad na modhanna múinte is éifeachtaí a úsáidtear ná:

* An modh díreach m.sh – Seo ríomhaire (taispeáin ríomhaire agus é á rá)
* Modh na sraithe m.sh - D’éirigh mé ar maidin, ghlan mé m’fhiacla, d’ith mé mo bhricfeasta …..
* Modh na lánfhreagartha gníomhaí m.sh - Éist agus déan – cuir suas do lámh, bí ag rith, srl
* An modh closabhartha m.sh - éisteacht le dlúthdíoscanna, caint an mhúinteora – cluiche bingo/éist agus tarraing
* An modh closamhairc m.sh. - Deilbhíní, físeáin, pictúirí srl
* Modh na ráite, m.sh. – frásaí a fhoghlaim (m.sh ar muin na muice…) le n-usáid arís

**1.6 Gaeilge Neamhfhoirmiúil – úsáid na Gaeilge i rith an lae: (Féach Aguisín 2)**

* Beimid ag súil go mbeidh páistí in ann teachtaireacht a thabhairt, cead a iarraidh agus cabhair a lorg as Gaeilge mar chuid de chaint an lae.
* Sa scoil seo úsáidtear an Ghaeilge go neamhfhoirmiúil chomh minic agus is féidir i rith an lae chun tacú le foghlaim fhoirmiúil eiseamláirí na bhfeidhmeanna teanga. Chomh maith leis sin tabharfaidh úsáid na Gaeilge neamhfhoirmiúil comhthéacs réalaíoch d’úsáid na n-eiseamláirí teanga.
* Úsáidtear an Ghaeilge sa rang go rialta ag amanna áirithe, m.sh. am rolla, am lóin, ag tús an lae, am dul abhaile, i gcomhair teachtaireachtaí.
* Feicfidh na páistí prionta sa timpeallacht i bhfógraí agus comharthaí.
* Beidh béim faoi léith ar usáid na Gaeilge sa tréimhse roimh Sheachtain na Gaeilge.

**2. Pleanáil Eagraíochta**

**2.1 Pleanáil an Mhúinteora**

***Pleanáil an Mhúinteora:***

Déanann gach múinteoir ranga pleanáil fhadtéarmach agus pleanáil ghearrtéarmach. Déanann na múinteoirí an pleanáil seo.

* *Pleanáil fhadtéarmach ………* Plean Bliana/Téarma
* *Pleanáil ghearrthéarmach ……* Scéim Coicíse agus Cuntas Míosúil

**2.2 Áiseanna:(Aguisín 3)**

Tá liosta de na háiseanna mar aguisín 3, agus cuirtear le siúd go rialta.

**2.3 Éagsúlacht Cumais:**

Sa scoil seo déanfar iarracht freastal ar éagsulacht cumais na bpáistí trí modhanna múinte, stráitéisí éagsúla agus acmhainní difriúla a úsáid.

**2.4 Comhtháthú le hÁbhair eile:**

Déanfaimid iarracht an Gaeilge a usáid go neamhfhoirmiúil mar theanga bainistíochta le linn ábhair eile na scoile. Tá roinnt samplaí luaite anseo:

* Corpoideachas: Lúthcleasaíocht; damhsaí; ag éisteacht le treoracha, léim fada nó gearr…
* Ceol: amhráin Gaeilge
* Na hamharceolaíona: Péint agus dathú; péinteáil- na dathanna agus treoracha i nGaeilge.

**2.5 Measúnú:**

Is cuid lárnach de phróiseas teagaisc agus foghlama na Gaeilge é an measúnú. Is gné fhiúntach den phróiséas teagaisc agus foghlama é an measúnú, agus cabhraíonn sé le múinteoirí nuair atá siad ag cur curaclaim Ghaeilge i bhfeidhm agus á phleanáil ar bhonn scoile. Is próiseas ciorclach é pleanáil, múineadh, foghlaim agus measúnú na Gaeilge. Measúnú ar na scileanna cumarsáide éisteacht, labhairt, léitheoireacht agus scríbhneoireacht atá i gceist.

Beidh uirlisí measúnaithe, idir neamhfhoirmiúil agus foirmiúil in úsáid chun dul chun cinn na ndaltaí a mheas:

* Dírbhreathnú an mhúinteora
* Tascanna & trialacha deartha ag an múinteoir
* Bailiúchán d’obair na páistí

**2.6 Obair Bhaile:**

Tugann na múinteoirí obair bhaile simplí sodhéanta do na páistí ó rang 1 ar aghaidh. Bíonn an obair bhaile bunaithe ar an méid atá ar siúl sa rang. Bíonn idir fhoghlaim agus scríobh san obair bhaile.

**2.7 Forbairt Foirne:**

Tugann an Bord Bainistíochta gach tacaíocht d’fhoireann na scoile m.sh. áiseanna a fháil don scoil, freastal ar chúrsaí srl.

**2.8 Tuismitheoirí agus an Ghaeilge:**

Tugann tuismitheoirí na scoile tacaíocht dá bpaistí má tá siad in ann ó thaobh na teanga agus an cultúr de. Déanann an scoil gach iarracht tacú leis na tuismitheoirí le suim a spreagadh sa teanga sa bhaile.

**2.9Comhionannas:**

Beidh deis ag gach páiste sa scoil seo an Ghaeilge a fhoghlaim agus taitneamh a bhaint as an gcultúr.

**Critéir Rathúlachta** (lena ndéanfar an polasaí a mheas)

* Aiseolas ó mhúinteoirí faoin méid Gaeilge atá in úsáid sa rang/sa scoil
* Aiseolas ó na páistí faoina ndearcadh i leith na Gaeilge – *(taitneamhach? Suimiúil? Éasca?…)*
* Atmaisféar Gaelach sa scoil – tá sé seo á neartú againn trí imeachtaí éagsula a eagrú i rith na bliana chomh maith le imeachtaí do Sheachtain na Gaeilge.
* Torthaí trialacha caighdeánaithe
* Plé ag cruinnithe foirne

**Cur i bhfeidhm**

1. **Rólanna agus freagracht:**

Rólanna: Tá gach múinteoir freagrach as an bplean a chur i gcrích.

Tá sé de dhualgas ag gach múinteoir scéim bliana agus ullmhúchán gearr-thréimhseach a eagrú de réir na moltaí atá sa phlean iomlán agus de réir an cuid den curaclam a bhaineann lena rang féin.

1. **Spriocdháta leis an bplean a chur i bhfeidhm:**

Tá an plean i bhfeidhm sa scoil.

**Athbhreithniú**

1. **Rólanna agus freagracht:**

**Rólanna:** Tá foireann na scoile freagrach as seo.

1. **Spriocdháta don athbhreithniú:**

Pléifear dul chun cinn an phleain go minic. Beidh athbreithniu déanta ar an bplean seo go rialta. Déanfar an chéad athbreithniú eile i ndiadh an chéad chruinniú eile Bord Bainistíochta.

**Daingniú agus Cumarsáid**

Tabharfar cóip den plean scoile seo don Bord Bainistíochta chun moltaí a fháil uathu. Beidh an plean faofa ag an mBord tar éis iniúchadh a dhéanamh air.

Síniú: \_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_

Aguisín 1: Na Feidhmeanna Teanga

# Eiseamláirí de na Feidhmeanna Teanga Scoil Náisiúnta .......

# Catagóir: Caidreamh sóisialta a dhéanamh

|  |  |  |  |  |
| --- | --- | --- | --- | --- |
| **Ba chóir go gcuirfí ar chumas an pháiste** | Naíonáin | Ranganna 1 agus 2 | Ranganna 3 agus 4 | Ranganna 5 agus 6 |
| **beannú do dhuine** | Dia duit!  Dia is Muire duit!  Tá fáilte romhat. | Dia daoibh.  Dia is Muire daoibh.  Go mbeannaí Dia duit!  Dia is Muire Duit!  Conas atá tú? Cén chaoi bhfuil tú? | Dia is Muire duit.  Dia is Muire duit is Pádraig. | Dia is Muire daoibh.  Dia is Muire duit/daoibh is Pádraig. |
| **slán a fhágáil** | Slán. Slán leat!  Slán abhaile! | Slán anois.  Slán go fóill.  Slán agus go raibh maith agat.  Oíche mhaith!  Oíche mhaith is codladh sámh! | Slán tamall.  Go dté tú slán! | Slán agus go n-éirí an bóthar leat.  Feicfidh mé níos déanaí/amárach/ar ball tú/sibh.  Go dtuga Dia slán abhaile thú! |
| **glaoch ar dhuine** | A mhúinteoir.  Tar anseo. | A Mháire!  A Sheáin! | A dhuine uasail.  A bhean uasail. |  |
| **aird a lorg** |  | Gabh mo leithscéal!  An bhfuil sibh réidh/ullamh? Tá/Níl | Nóiméad amháin más é do thoil é!  Éistigí! | An féidir liom labhairt leat ar feadh nóiméid! |
| **bualadh le duine** | An bhfuil tú go maith? | Cén chaoi a bhfuil tú? Conas atá tú? Cad é mar atá tú! Tá mé go maith.  Tá mé tinn. srl | Aon scéal?Aon scéal nua? |  |
| **cur in aithne** | Seo é / í. Seo x.  Sin X. |  |  |  |
| **comhghairdeas a dhéanamh** |  | Lá breithe sona duit! | Maith thú! | Comhghairdeas!  Togha fir! |
| **comhbhrón a dhéanamh** | Á, tá brón orm. |  | Mí-ádh. | Ní maith liom do thrioblóid!  Déanaim comhbhrón leat. Beidh lá eile agat/agaibh. |

# Catagóir: Dul i gcion ar dhuine nó ar dhaoine eile

|  |  |  |  |  |
| --- | --- | --- | --- | --- |
| **Ba chóir go gcuirfí ar chumas an pháiste** | Naíonáin | Ranganna 1 agus 2 | Ranganna 3 agus 4 | Ranganna 5 agus 6 |
| **cead a lorg, a thabhairt, agus a dhiúltú** | An bhfuil cead agam dul amach?  An bhfuil cead agam dul go dtí an leithreas? Tá/Níl.  Ceart go leor. | An bhfuil cead agam x a fháil/ mo lámha a ní?  Tá / Níl. Ceart go leor. Brostaigh. Ar aghaidh leat.  Níl cead agat x a fháil. | An bhfuil cead agam an fhuinneog a oscailt/an doras a dhúnadh? Tá / Níl.  Fan go fóill.  Níl sé sin ceart go leor.  Níl sé ceart go leor é sin a thógáil. | An bhfuil cead agam teacht isteach / bheith ar dtús? |
| **buíochas a léiriú** | Go raibh maith agat. | Go raibh míle maith agat.  Míle buíochas. | Buíochas le Dia!  Nár laga Dia thú! | Go meadaí Dia do stór! |
| **smaoineamh a chur chun cinn** |  | An féidir linn …….?  An bhfuil cead againn …..? | Céard faoi chluiche peile?  Cén fáth nach féidir linn x a dhéanamh? | Ar mhaith le haon duine dul ag rothaíocht?  Cad mar gheall ar ….? |
| **iarradh ar dhuine rud éigin a dhéanamh** | Suigh síos / seas suas. Stop.  Cuir an x ar an mbord. | Faigh an leabhar rolla/ x.  Tóg amach X. Pioc suas na páipéir. Glan an clár dubh | Tabhair dom é! Ná déan é sin!  An féidir leat suí síos!  Suígí síos. Seasaigí suas.  Tógaigí amach na leabhair, Déanaigí …… Bígí ……… Téigí |  |
| **duine a ghríosadh** |  |  | Lean ort. Coinnigh ort!  Ar aghaidh leat. |  |
| **magadh faoi dhuine** |  |  |  | Ar chuala tú an scór? |
| **cuireadh a thabhairt, a dhiúltú, glacadh leis nó fiosrú faoi** |  |  | Ar mhaith leat teacht go dtí mo theach, mo chóisir srl. Ba/Níor mhaith liom. Cá mbeidh sé ar siúl? Cén t-am? Cén dáta / lá?  Ní féidir liom mar …….. | An dtiocfaidh tú go dtí … ? Tiocfaidh, cinnte. / Ní thiocfaidh. Go raibh maith agat don chuireadh / ach ní féidir liom dul mar …… |
| **foláireamh a thabhairt do dhuine** | Bí ag siúl.  Ná bí ag rith.  Ná bí ag caint. | Tóg go bog é.  Ná bí ag pleidhcíocht. | Ná bígí ag x.  Ná bígí ag x nó ………..  Bí/bígí cúramach.  Tabhair aire. | Go deas réidh más é bhur dtoil é. |
| **stádas a fhógairt nó a cheistiú** |  |  | Is mise an duine is fearr sa rang. Mise an laoch! | Is mise laoch na  h-imeartha. |
| **maíomh** | Tá mé go maith ag \_. | Tá mé go hiontach ag \_\_. | An bhfaca tú é sin? | Is mise an duine is fearr / ag \_\_\_. Tá mise go hiontach ag \_\_\_\_! |
| **dúshlán duine a thabhairt** |  |  | Ní féidir leat é sin a dhéanamh. | Geallaim duit nach féidir leat X a dhéanamh.  An bhfuil tusa in ann \_\_\_\_\_\_a dhéanamh? |

**Catagóir: Dearcadh a léiriú agus a lorg**

|  |  |  |  |  |
| --- | --- | --- | --- | --- |
| **Ba chóir go gcuirfí ar chumas an pháiste** | Naíonáin | Ranganna 1 agus 2 | Ranganna 3 agus 4 | Ranganna 5 agus 6 |
| **eolas nó aineolas, cuimhne nó easpa cuimhne a léiriú agus fiosrú fúthu** |  | Tá/níl a fhios agam.  An bhfuil a fhios agat? | An cuimhin leat?  Is/ní cuimhin liom.  Níl a fhios agam cá bhfuil …..  Níl a fhios agam cé a … | An bhfuil aithne agat ar an duine seo? Tá / Níl.  An bhfuil a fhios agat cé hí/hé sin? |
| **cinnteacht, éiginnteacht, féidearthacht a léiriú, fiosrú fúthu** | Tá / Níl  ‘Sea / Ní hea |  | Tá / Níl mé cinnte.  An bhfuil tú cinnte? Tá / Níl. B’fhéidir. | Cá bhfuil an x?  Níl mé cinnte. B’fhéidir go bhfuil sé … |
| **leibhéal dóchúlachta a léiriú agus fiosrú faoi**  **is dócha**  **gan amhras**  **is féidir**  **gan seans** |  |  | Cá bhfuil Sinéad? An bhfuil Sinéad tinn? Is dócha go bhfuil.  Is dócha go bhfuil sí tinn. | An dtiocfaidh sé, meas tú? B’fhéidir go dtiocfaidh sé? B’fhéidir go bhfuil sé san ospidéal / tinn.  An mbeidh an bua againn meas tú? Beidh gan dabht / gan amhras.  Níl /Tá mé cinnte. |
| **taitneamh nó easpa taitnimh a léiriú** | An maith leat?  Is/ní maith liom. | Is breá liom \_\_\_.  Is fuath liom \_\_\_.  Is fearr liom \_\_\_. | An maith leat \_\_\_.  Is maith. Ní maith.  Is fearr liom x ná y. | Is maith/Ní maith liom leabhar a léamh.  An dtaitníonn \_ leat?  Taitníonn / Ní thaitníonn.  B’fhearr liom x ná y. |
| **Mianta a léiriú nó fiosrú fúthu** | An bhfuil sé go deas / maith?  Tá / Níl. | Ar mhaith leat milseán?  Ba mhaith /Níor mhaith liom. | Ba mhaith liom x.  Ar mhaith leat éisteacht leis an téip?  Ba mhaith. | Ba mhaith liom deoch a fháil / leabhar a léamh / leabhar nua a cheannach / dul ag snámh / dul amach ag súgradh. Cad ba mhaith leat a dhéanamh? Ba bhreá liom dul ag snámh. Níor mhaith liom rothar nua a fháil. Ar mhaith leat an geansaí peile sin a cheannach? |
| **rogha a léiriú agus fiosrú fúithi** |  | Is fearr liom x.  Cé acu is fearr leat? | Is fearr liom x ná y. | Cé acu ab fhearr leat ?  B’fhearr liom x ná y.  Cé acu is fearr leat, x nó y. |
| **leithscéal a ghabháil** | Tá brón orm. | Gabh mo leithscéal. |  |  |
| **sásamh nó míshásamh a léiriú nó fiosrú fúthu** | Go maith! Go deas! | Go dona! | Tá / Níl sé sin go maith / go brae/go dona.  Céard a cheapann tú?  Ar fheabhas ar fad.  Tá sé lofa! | Go hiontach!  An bhfuil sé seo go maith (an dóigh leat)?  Tá / Níl |
| **aontú nó easaontú le ráiteas** | Tá / Níl | Is ea!  Ní hea!  Fíor / bréagach | Briathra dearfa agus diúltach san Aimsir Chaite m.sh Bhris / Níor bhris.  Is ea. Tá an ceart agat.  Ní hea, níl an ceart agat! | Aontaím / Ní aontaím.  An n-aontaíonn tú?  Tá sé sin fíor / bréagach Níl sé sin fíor |
| **ábaltacht nó easpa ábaltachta a léiriú** | Is féidir liom.  Ní féidir liom.  An féidir leat x? |  | Is féidir liom leadóg a imirt / sacar a imirt.  An bhfuil tú in ann…..?  Tá /Níl. Tá mé in ann …. Níl mé in ann ….. | Is féidir liom x a scríobh / x a dhéanamh / x a bhriseadh srl. |
| **séanadh** | (An raibh tú ag gáire?)  Ní raibh. | (An bhfaca tú?) Ní fhaca. (Ar chuala tú?) Níor chuala.  (Ar thóg tú?) Níor thóg. | (Ar fhág tú?) Níor fhág.  (Ar bhris tú?) Níor bhris. | (Ar bhuail tú?) Níor bhuail  (Ar chaill tú?) Níor chaill. |
| **maithiúnas a léiriú** | Tá brón orm.  Ceart go leor. | Tá go maith.  Tá sé ceart go leor. | Tá brón orm, ní fhaca mé tú. Tá brón orm, ní raibh a fhios agam go raibh tú ansin. | Ní raibh a fhios agam gur leatsa é. |
| **tacaíocht a léiriú** | Maith thú. Go deas. Go maith. Tá tú an-mhaith. | Ar fheabhas. Go hiontach. Go breá. Maith sibh. Tá sé sin go maith. | Beidh tú go breá – ar aghaidh leat. |  |
| **díomá a léiriú** |  |  | Tá díomá orm. | Is mór an trua é sin!  Bhí díomá orm. |
| **dóchas a léiriú** | Beidh tú ceart go leor. |  | Tá súil agam… | Tá súil agam go dtiocfaidh sé/sí. Táim ag súil go mór le |
| **ligean air/uirthi** |  | Tá tinneas cinn / tinneas fiacaile orm. ó, tá pian i mo bholg/ i mo cheann. | Féach, is féidir liom eitilt. Is x mé.  Is féidir liom …… | Táim ag ligean orm gur x mé. |
| **scéalta a chumadh nó a insint** | Bhí … Thit … D’ith … D’ól… Fuair ….. | Ar maidin …. Inné ……. Lá amháin …… | Dé Sathairn seo caite … Aréir …. Arú inné … | Anuraidh … Ar dtús … Ansin …. Tar éis tamaill … faoi dheireadh / ar deireadh |
| **léiriú gur gá nó nach gá rud éigin a dhéanamh agus fiosrú faoi** |  |  | An bhfuil orm/orainn é seo a dhéanamh?  Tá / Níl  Tá orm dul abhaile anois mar …… | Caithfidh mé dul a chodladh go luath mar ..  Caithfidh mé éadaí nua a cheannach mar …./ m’obair bhaile a dhéanamh nó ….  Níl orm m’obair bhaile a dhéanamh.  An bhfuil orm an teach go léir a ghlanadh?  An gá dom íoc as anois?  Is gá. Ní gá. |

**Catagóir: Eolas a thabhairt agus a lorg**

|  |  |  |  |  |
| --- | --- | --- | --- | --- |
| **Ba chóir go gcuirfí ar chumas an pháiste** | Naíonáin | Ranganna 1 agus 2 | Ranganna 3 agus 4 | Ranganna 5 agus 6 |
| **Aithint** | Peann. Sin é.  Sin é mo leabhar nua.  Is liomsa é. | Is madra mór é sin.  Is bó í sin. | Cailín / buachaill an-mhaith / an-deas / dána is ea é/í. | Fear mór is ea é!  Teach trí stór atá ann. |
| **tuairisciú** | Anseo /as láthair  Tá sé/sí tinn, sa bhaile, as láthair.  Níl sé/sí anseo.  Tá cnag ar an doras.  Tá Liam dána / ag ithe / ag troid.  Tá an leabhar ar an mbord.  Inniu an Luan / Máirt / Céadaoin / Déardaoin / Aoine. | Tá sé/sí ag an bhfiaclóir / i seomra eile / san ospidéal.  Thit sé sa chlós.  Bhí…………  Chuaigh …….  Tá / Bhí X ag troid sa chlós.  Tá x ag ithe an lóin.  Thug San Nioclás x dom.  An Luan atá ann inniu. | Chonaic mé é/í ar maidin.  Níl a fhios agam cá bhfuil sé/sí. Beidh sé ar ais amárach.  Chuala……  D’ith mé / d’ól mé …….  Chuaigh ……..  Tá sé tirim / ag cur baistí / ag cur sneachta / arís / anois. | Beidh an cluiche ar siúl ar a trí a chlog amárach.  Tá beirt – deichniúr as láthair.  B’fhéidir go bhfuil sé/sí ……  Bhí Máire ag iarraidh an fhuinneog a oscailt. |
| **teachtaireacht a thabhairt** | Seo duit an rolla / nóta / litir. | Seo nóta duit ó ……  Tá Niamh tinn.  Tá cóta nua ag x. | Tá litir agam duit ó …..  Ní bheidh mé ar scoil amárach. Beidh mé ag dul go dtí an fiaclóir ar a deich a chlog. Ní bheidh x ar scoil go dtí an x mar tá sé/sí tinn. | Beidh an bus déanach inniu. Glaofaidh mé ort/oraibh nuair a bheidh sé in anseo. |
| **ceartú** | Ná bí ag \_. | Ná déan é sin.  Ní hea, is liomsa é.  Ní liomsa é – tá mo chóta gorm. | Ná caith páipéir sa chlós.  Ní leatsa é – is liomsa é. | Ná bígí ag pleidhcíocht.  Thug sé dom é. |
| **ceisteanna a chur**  **agus a fhreagairt** | An bhfuil cead agam dul amach / dul go dtí an leithreas? Tá / Níl.  Cá bhfuil x?  Sa chlós / sa seomra / sa leithreas / sa chófra / sa bhosca.  An bhfuil sé (dathanna / gníomhaíochtaí) ?  An bhfuil tú tinn?  Tá /Níl.  Cad atá sa \_?  Cé hé / hí sin?  Cad é sin?  An leabhar é? Ní hea / Sea. | Ar ith/ól tú?  D’ith mé / níor ith mé. D’ól mé / níor ól mé.  Cad/céard a tharla?  Cé leis é seo?  Ar thóg, thit, bhris, chuala, tháinig?  An raibh, bhfaca, ndeachaigh, ndearna ?  Cén dath atá ar an X?  Cathain? (laethanta na seachtaine – inné, ar maidin, ag am lóin)  Conas?  Cén t-am? (uair)  Cé mhéad?  Cad is ainm duit?  Cén aois tú?  Cén rang ina bhfuil tú? | Ceisteanna le briathra ón Aimsir Chaite, Aimsir Láithreach, Aimsir Gnáthláithreach (dearfach agus diúltach).  Cad is dóigh leat?  Cén t-am? (leathuair tar éis, ceathrú tar éis, ceathrú chun)  Cén fáth? Mar ……….. | Ceisteanna le briathra ón Aimsir Fháistineach (dearfach agus diúltach).  Cad é do thuairim?  Is dóigh liom go / gur …….  Cén sort /saghas?  Cén praghas?  Meas tú? |

## Catagóir: Soiléiriú a lorg i gcomhrá

|  |  |  |  |  |
| --- | --- | --- | --- | --- |
| **Ba chóir go gcuirfí ar chumas an pháiste** | Naíonáin | Ranganna 1 agus 2 | Ranganna 3 agus 4 | Ranganna 5 agus 6 |
| **easpa tuisceana a léiriú** |  |  | Ní thuigim. | Ní feidir liom é a dhéanamh. |
| **cabhair a lorg** |  |  | An féidir leat cabhrú liom?  Cad is brí le x ? | Conas a deir tú / a déarfá? |
| **litriú a lorg** |  |  | Litrigh x más é do thoil é.  Cén Ghaeilge atá ar x ? | Conas a litríonn tú / litreofá ? |
| **athrá a lorg** |  |  | Abair é sin arís más é do thoil é. | Abair é go mall le do thoil. |

**Catagóir: Struchtúr a chur ar chomhrá**

|  |  |  |  |  |
| --- | --- | --- | --- | --- |
| **Ba chóir go gcuirfí ar chumas an pháiste** | Naíonáin | Ranganna 1 agus 2 | Ranganna 3 agus 4 | Ranganna 5 agus 6 |
| **oscailt** |  |  | Ar chuala tú?  Tá an lá go hálainn / go dona / fliuch / fuar / go deas. | Tá tú ag obair go crua /dian. |
| **féincheartú** |  |  | Ó, gabh mo leithscéal, tá brón orm …. Ní hea ach ……  Ní anois ach níos déanaí / níos luaithe / ag am ….. | Fan go bhfeicfidh mé. |
| **cur síos a dhéanamh céim ar chéim** |  |  | Ar dtús….. Ansin ……… Tar éis tamaill …….. Leis sin | Níorbh fhada ……. Ar deireadh ….. |
| **coimriú** |  |  | ….. agus is mar sin a tharla.  Sin, sin. | …. agus mar sin / dá bhrí sin / dá bharr ní bheidh sé ar scoil. |
| **deireadh a chur le comhrá** |  |  | Sin é.  Ceart go leor mar sin.  Tá deifir orm anois.  Tá orm imeacht. (mar) | Caithfidh mé imeacht.  Beidh mé ag caint leat arís.  Feicfidh mé arís / amárach / níos déanaí thú. |

Aguisín 2: Gaeilge Neamhfhoimiúil

***An Ghaeilge Neamhfhoirmiúil Scoil Náisiúnta….***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Am** | | **Na Naíonáin** | | **Ranganna 1 & 2** | | | **Ranganna 3 & 4** | | **Ranganna 5 & 6** | | |
| **Ar maidin**  **Caint an mhúinteora** | | Isteach libh.  Dia dhaoibh ar maidin, a pháistí/Dia is Muire duit, a mhúinteoir.  Conas atá sibh ar maidin?  Cén chaoi an bhfuil sibh?  Bain díot do chóta.  Croch suas do chóta.  Seas i gcomhair na paidreacha.  An bhfuil aon duine as láthair?  Cé atá as láthair inniu? | | Tógaigí amach an obair bhaile.  An bhfuil an obair bhaile déanta agat?  Cén fáth nach bhfuil sé déanta agat?  Cé a bhí tinn inné?  An bhfuil biseach ort?  An bhfuil nóta agat?  Tá an seomra ranga an-te. Oscail an fhuinneog le do thoil, a Mhairtín.  Breithlá shona duit, a Mháire. Cén aois tú inniu? | | | Cén fáth an bhfuil tú déanach?  Ordaithe – ‘Croch suas do chóta’,’Oscail na dallóga’,’Tógaigí amach bhur leabhair’ | | Cá bhfuil do chulaith éide?  Cén fáth nach bhfuil do chulaith reatha ort? | | |
| **Caint an pháiste** | | Dia dhuit, a mhúinteoir.  Táimid go maith. | | Bhí mé tinn inné.  Tá nóta agam.  Inniu mo bhreithlá. Tá mé sé bliana d’aois/seacht mbliana d’aois inniu. | | | Ní dhearna mé m’obair bhaile mar bhí mé tinn/bhí cuairteoirí againn.  Gabh mo leithscéal, a mhúinteoir-tá mé déanach.  Bhí an trácht trom  Rinne mé dearmad ar mo leabhar Mata/mo chóipleabhar Béarla.  An mbeidh Ceol/Ealaín again inniu?  An bhfuil cead agam …? | | Beannú do dhuine áirithe  Na Paidreacha  Leithscéal a ghabháil…’Tá brón orm ach rinne mé dearmad ar mo leabhar’,’Níl m’obair déanta agam mar…’  Seo nóta duit.  Cead a lorg…’An bhfuil cead agam…?’ | | |
| **Am** | | | **Na Naíonáin** | | | **Ranganna 1 & 2** | | **Ranganna 3 & 4** | | | **Ranganna 5 & 6** | |
| **Am rolla**  **Caint an mhúinteora** | | | Ciúnas!  Bígí ciúin a pháistí.  An bhfuil Seán ar scoil inniu? | | | An bhfuil gach duine ag éisteacht?  Éistigí!  An bhfuil sibh réidh?  Cá bhfuil Máire inniu?  An bhfuil Seán ar scoil inniu?  An bhfuil biseach ort?  An bhfuil nóta agat?  Breithlá shona duit, a Mháire. | | Cá bhfuil Seán inniu?  An bhfaca éinne Seán?  Táim ag glaoch an rolla, bígí ciúin.  Cá raibh tú inné?  Cén fáth nach raibh tú ar scoil inné?  A Sheáin, an raibh tú tinn inné?  Tá duine amháin/beirt/triúr as láthair.  Tá gach duine ar scoil. | | |  | |
| **Caint an pháiste** | | | Anseo  Tá/Níl | | | Tá/Níl sí anseo.  Tá/Níl sí tinn.  Tá/Níl sé ar scoil inniu.  Táimid réidh.  Bhí mé tinn inné.  Tá nóta agam.  Inniu mo bhreithlá. Tá mé sé bliana d’aois/seacht mbliana d’aois inniu. | | Tá sé as láthair inniu.  Ní fhaca.  B’fhéidir go bhfuil sé tinn.  Bhí sé tinn inné tar éis na scoile.  Bhí mé tinn inné.  Bhí slaghdán orm.  Bhris sé a chos/a lámh inné ag imirt peile.  Chaill sé an bus. | | | Ní bheidh sé ar scoil inniu mar tá slaghdán air/tá sé tinn.  Ní bheidh mé ar scoil amárach mar caithfidh mé dul chuig an bhfiaclóir/dochtúir.  Chuaigh sé chuig an bhfiaclóir ar maidin.  Beidh sé ar ais tar éis am sosa/am lóin.  Beidh sé ar scoil amárach, a mhúinteoir.  Ghortaigh sé a lámh inné ag imirt peile.  Níl a fhios agam cá bhfuil sé inniu. | |
| **Am** | **Na Naíonáin** | | | | **Ranganna 1 & 2** | | | **Ranganna 3 & 4** | | **Ranganna 5 & 6** | |
| **Am lóin**  **Caint an mhúinteora** | Tóg amach an lón.  Tóg amach do bhosca.  Ith do lón.  Ith do cheapaire.  Ól do dheoch.  Ól do chuid bainne..  Suigh ag an mbord.  Suigh in aice le Seán.  Cuir isteach do lón.  Cuir i do mhála é.  Cuir i do bhosca lóin é.  Nigh do lámha.  Pioc suas é sin.  Cuir sa bhosca bruscair é.  Cuir ort do chóta agus do chaipín.  Déan líne.  Téigh amach sa chlós.  Téigh amach ag súgradh. | | | | Tugaigí amach an bainne.  Tógaigí amach an lón anois.  An bhfuil bainne agat?  An bhfuair Máire bainne?  Ar thug tú bainne do Phádraig?  Ithigí an lón.  Ar ith tú do lón?  Glanaigí na boird.  Cuirigí isteach an lón.  Bailigí an bruscar.  Cuirigí na boscaí sna málaí.  Cuirigí oraibh bhur gcótaí.  Cá bhfuil do chóta agus do chaipín, a Sheáin?  Seasaigí sa líne.  Déanaigí líne agus siúlaigí amach go dtí an clós.  Seo spúnóg duit. | | | Cá bhfuil do bhosca lóin, a Mháire?  An ndearna tú dearmad ar do lón, a Phádraig?  Tógaigí amach na lóin anois.  An bhfuil spúnóg agat don íogart?  An bhfuil sibh réidh leis an lón anois?  Scuab/glan suas é sin anois.  Cén fáth nár ith tú do lón/do cheapaire?  Déanaigí deifir anois. | | Ar chríochnaigh sibh bhur lóin fós?  Cén fáth nár chríochnaigh tú do lón, a Sheáin?  Osclóidh mé é sin duit, a Cháit. | |
| **Caint an pháiste** |  | | | | Tá tart orm.  Tá ocras orm.  An bhfuil sé in am lóin?  An bhfuil bainne/sú oráiste agat inniu?  Ná bí ag brú sa líne.  Ná bí ag rith.  An maith leat ceapairí cáise/liamháis/bananaí?  Ní maith liom ……….  Tá íogart/úll/oráiste agam don lón inniu.  Is breá/maith/fuath liom…….  Tá mé réidh. | | | Rinne mé dearmad ar mo lón.  Táimid réidh leis an lón.  An bhfuil cead agam?  An bhfuil cead againn dul amach?  Tá sé fuar amuigh.  Tá sé ag cur báistí.  An bhfuil spúnóg agat, a mhúinteoir?  Níl spúnóg agam, a mhúinteoir. | | An ndearna tú dearmad ar do lón?  Bhí deifir orm ar maidin agus rinne mé dearmad ar..  An osclóidh tú é seo dom, a mhúinteoir?  Déanaigí deifir nó beidh an sos thart.  Ní bheidh muid ag dul amach sa chlós inniu mar tá sé ag cur báist | |

|  |  |  |  |  |
| --- | --- | --- | --- | --- |
| **Am** | **Ranganna Naíonán** | **Ranganna 1 agus 2** | **Ranganna 3 agus 4** | **Ranganna 5 agus 6** |
| **Ag dul abhaile ón scoil**  **Caint an mhúinteora** | An bhfuil sibh réidh?  Cé atá ag caint?  Glanaigí suas.  Faigh do chóta.  Faighigí bhur gcótaí.  Cuir ort do chóta.  Cuirigí oraibh bhur gcótaí.  Seas sa líne.  Seasaigí sa líne anois.  Oscail an doras, a Mháire.  Siúil amach.  Siúlaigí amach go ciúin.  Feicfidh mé amárach sibh.  Ná bígí ag rith.  Slán abhaile. | Cé atá ag caint?  Faigh do chóta.  Cuir ort do chóta.  Faighigí bhur gcótaí.  Cuirigí oraibh bhur gcótaí.  Seasaigí sa líne anois.  Siúlaigí amach go ciúin.  Feicfidh mé amárach sibh.  Ná bí ag rith.  Ná bí ag brú.  Seas sa líne.  Oscail an doras, a Mháire. | Tá sé in am dul abhaile.  Go dté tú/sibh slán.  Seasaigí le haghaidh na bpaidreacha.  Dún na fuinneoga.  Bígí cúramach ar an mbóthar ag siúl/rothaíocht abhaile. | Críochnaigí an obair sin anocht.  Déanaigí bhur ndícheall leis sin anocht.  Fágaimid é sin go dtí an chéad lá eile. |
| **Caint an pháiste** | Slán leat, a mhúinteoir.  Slán. | Slán leat, a Sheáin/a Mháire.  Siúil amach.  Slán abhaile.  Slán libh.  Ná bí ag brú.  Ná bí ag rith. | An bhfuil an obair bhaile ar fad scríofa síos agat?  Déan deifir / brostaigh ort.  Go dté tú/sibh slán.  Bí ciúin.Tá an múinteoir ag caint.  An bhfuil tú ag siúl/ag rothaíocht abhaile?  An bhfuil tú ag dul abhaile ar an mbus/sa charr?  Táim ag siúl/ag rothaíocht abhaile.  Táim ag dul abhaile ar an mbus/sa charr. | Feicfidh mé amárach tú/sibh.  Bíodh deireadh seachtaine deas agat.  Bain taitneamh as an tráthnóna.  An dtiocfaidh tú chuig mo theach-sa tráthnóna?  Tá go leor obair bhaile againn anocht.  Níl mórán obair bhaile again anocht.  Tá …… ar siúl ar an teilifís anocht.  Cán t-am? Ag a sé a chlog.  An bhfuil tú ag dul go..? |

Aguisín 3: Áiseanna chun cabhrú le teagasc na Gaeilge

**Liosta d’Áiseanna ar Líne don Ghaeilge**

|  |  |  |
| --- | --- | --- |
| **Foclóirí**  Téarma: [www.tearma.ie](http://www.tearma.ie)  Teanglann: [www.teanglann.ie](http://www.teanglann.ie)  Pota Focal: [www.potafocal.com](http://www.potafocal.com)  Foclóir Beag: <http://193.1.97.44/focloir/>  Logainmneacha: [www.logainm.ie](http://www.logainm.ie)  Ainmneacha: [www.ainm.ie](http://www.ainm.ie)  Sloinnte: [www.libraryireland.com/names/surnames/a.php](http://www.libraryireland.com/names/surnames/a.php)  Spellcheck: [www.cruinneog.com](http://www.cruinneog.com)  Liosta Foclóirí: [www.acmhainn.ie/focail.htm](http://www.acmhainn.ie/focail.htm) | | **Áiseanna Gramadaí**  Teanglann: [www.teanglann.ie](http://www.teanglann.ie)  Foclóir Beag: <http://193.1.97.44/focloir/>  Gramadach na Gaeilge:  [www.nualeargais.ie/gnag/gramadac.htm](http://www.nualeargais.ie/gnag/gramadac.htm)  Bain Súp As:  [www.cogg.ie/bain-sup-as/](http://www.cogg.ie/bain-sup-as/)  Físeáin ‘Fís agus Foghlaim’  [www.youtube.com/watch?v=SElyJ1cV0y8](http://www.youtube.com/watch?v=SElyJ1cV0y8)  Ceisteanna Gramadaí: [www.acmhainn.ie/freagra/](http://www.acmhainn.ie/freagra/)  Físeáin Teagaisc: <https://vimeopro.com/lurgan/fiseain-teagaisc> |
| **Éisteacht & Labhairt**  Scéal an Lae: <http://direct.tg4.ie/en/programmes/cula4-na-nog/programmes/sc.html>  Cúla 4: [www.tg4.ie/ga/player/gasuir](http://www.tg4.ie/ga/player/gasuir)  Raidió Rí-rá: [www.rrr.ie/](http://www.rrr.ie/)  Raidió na Gaeltachta: <http://www.rte.ie/rnag/>  Subh: <http://subh.ie/fiseainbhunscoile/>  www.robo.ie | | **Dánta agus Amhráin**  TGLurgan/Amhráin Nua-Aimseartha: [www.youtube.com/user/tglurgan](http://www.youtube.com/user/tglurgan)  Amhráin le Cartúin:  [www.cartoonsaloon.ie/2009/12/tv-series-siog-na-ran/](http://www.cartoonsaloon.ie/2009/12/tv-series-siog-na-ran/)  Amhráin: [www.subh.ie/fiseainbhunscoile/](http://www.subh.ie/fiseainbhunscoile/)  Dánta: [www.leighleat.com](http://www.leighleat.com)  Dánta& Amhráin: <https://comhaltas.ie/> |
| **Léitheoireacht & Scríbhneoireacht**  Léitheoireacht: [www.leighleat.com](http://www.leighleat.com)  Aithint Focal: <http://www.nicurriculum.org.uk/docs/irish_medium/key_stage_1_and_2/Feasta%20Focal/Binder3.pdf>  E-Leathanach: <https://www.maynoothuniversity.ie/froebel-department-primary-and-early-childhood-education/eleathanach>  Leabhair: Beatha le Bua [www.nicurriculum.org.uk/irish\_medium/inclusion\_and\_SEN/beatha\_le\_bua/series1.asp](http://www.nicurriculum.org.uk/irish_medium/inclusion_and_SEN/beatha_le_bua/series1.asp)  Scríobhneoireacht: [www.scriobhleabhar.ie/](http://www.scriobhleabhar.ie/) | | **Cluichí ar Líne**  Cluiche Focal: <http://www.nicurriculum.org.uk/irish_medium/key_stage_1_and_2/areas_of_learning/foghlai_focal/index.asp>  Snas ar Scéal: <http://www.nicurriculum.org.uk/snas_ar_sceal/cluichi-ec1/>  Cluichí Foclóra: <http://www.nicurriculum.org.uk/irish_medium/key_stage_1_and_2/areas_of_learning/Feasta_Focail/> |
| **Acmhainní Deartha ag Múinteoirí Eile**  [www.scoilnet.com](http://www.scoilnet.com)  [www.seomraranga.com](http://www.seomraranga.com)  [www.mash.ie](http://www.mash.ie)  [www.teacherspayteachers.com](http://www.teacherspayteachers.com)  [www.tobar.ie/](http://www.tobar.ie/)  [www.weandus.ie/](http://www.weandus.ie/)  [www.muinteoirvalerie.com](http://www.muinteoirvalerie.com)  [www.irishprimaryteacher.ie](http://www.irishprimaryteacher.ie)  [www.anseo.net](http://www.anseo.net) | | **Cúrsaí Gaeilge ar Líne**  Ranganna: [www.ranganna.com](http://www.ranganna.com)  Lingua-App: [www.lingua-app.ie](http://www.lingua-app.ie)  Duolingo: [www.duolingo.com](http://www.duolingo.com)  Ábhair Meánscoile: [www.ceacht.ie](http://www.ceacht.ie)  An Múinteoir: [www.anmuinteoir.ie/](http://www.anmuinteoir.ie/)  Is Féidir Liom: [www.isfeidirliom.ie](http://www.isfeidirliom.ie)  Teastas Eorpach Gaeilge: [www.teg.ie](http://www.teg.ie)  Vifax: <http://vifax.nuim.ie/> |
| **Fónaic / Foghraíocht**  Cód na Gaeilge: <http://www.nicurriculum.org.uk/irish_medium/key_stage_1_and_2/areas_of_learning/cod_na_gaeilge/>  Fonaic na Gaeilge:  <http://www.stmarys-belfast.ac.uk/aisaonad/Fonaic/Fonaic_na_Gaeilge.html>  Foghraíocht: [www.forvo.com](http://www.forvo.com) | | |
| **Eagraíochtaí Gaeilge**  COGG: [www.cogg.ie](http://www.cogg.ie)  Cumann Scoildrámaíochta: [www.scoildramaiocht.ie](http://www.scoildramaiocht.ie)  Conradh na Gaeilge: [www.cnag.ie](http://www.cnag.ie)  Seachtain na Gaeilge: [www.snag.ie](http://www.snag.ie)  Naíonraí: [www.naionrai.ie](http://www.naionrai.ie)  Comhluadar [www.comhluadar.ie](http://www.comhluadar.ie)  Comhar na Múinteoirí Gaeilge: [www.cnmg.ie/](http://www.cnmg.ie/)  Foras na Gaeilge: [www.gaeilge.ie](http://www.gaeilge.ie)  Gaelchultúr: [www.gaelchultur.com/](http://www.gaelchultur.com/)  Glór na nGael: [www.glornangael.ie](http://www.glornangael.ie)  Gael-linn: [www.gael-linn.ie](http://www.gael-linn.ie)  Muintearas: [www.muintearas.com](http://www.muintearas.com)  Ógras: [www.ogras.ie/](http://www.ogras.ie/) | **Siopaí ar Líne le hÁiseanna as Gaeilge**  [www.cnagsiopa.com/](http://www.cnagsiopa.com/)  [www.siopa.ie](http://www.siopa.ie)  [www.siopagaeilge.ie](http://www.siopagaeilge.ie)  [www.litriocht.com](http://www.litriocht.com)  [www.cic.ie](http://www.cic.ie)  [www.fiosfeasa.com](http://www.fiosfeasa.com)  [www.aisaonad.org](http://www.aisaonad.org)  [www.spraoi-online.com](http://www.spraoi-online.com)  [www.molanoige.com/](http://www.molanoige.com/)  [www.malamor.ie/](http://www.malamor.ie/) | |